《夏日游龙山寺》
元代·陈端

永日厌驰驱，于焉此游息。
苔径匝清溪，松廊连峭壁。
经声出远林，泉响逗幽石。
长啸倚茂松，钟残景方夕。

作者简介：元汴梁路原武人，字正卿。由掾吏累迁工部员外郎，擢左司都事，得成宗器重。迁户部郎中，出为大名路治中，有能名。延祐间累擢至中书参知政事。泰定二年以同知参政院事引疾归。